Fshati që shpëtoi kryeqytetin ukrainas, fillon të rindërtohet 
Fshati Moshchun është shkatërruar pothuajse tërësisht nga forcat ruse që synonin të arrinin në kryeqytetin, Kiev 
Trupat ukrainase ndaluan rusët në këtë fshat, duke shmangur një sulm të përgjakshëm në kryeqytetin, Kiev. Për rreth një javë, fshati Moshchun ishte nën kontrollin e forcave ruse. Para se të largoheshin, forcat ruse dogjën fshatin. Të evakuuar pak para mbërritjes së rusëve, shumica e banorëve mbijetuan. Kur u kthyen çdo gjë që ata kishin pasur ishte kthyer në hi. Tani, aktivistët vendas dhe biznesmenët kanë krijuar një projekt bamirësie për të rindërtuar fshatin. Familja e Anna Kolosovskas, si qindra të tjerë, humbi gjithçka. Mbesa e saj 3-vjeçare, Ira, kujton goditjen me raketa. Duke luajtur mbi rrënojat e shtëpisë, ajo përsërit fjalët e nënës së saj. , thotë ajo. Fqinja e tyre, Liubov Topol, humbi jo vetëm shtëpinë, por edhe djalin e saj të vetëm, një nga drejtuesit e Forcave të Mbrojtjes Territoriale rezerviste në Moshchun. , thotë ajo. Zonja Liubov është e para që merr një shtëpi të përkohshme në kuadër të nismës bamirëse “Ëndrra e Ukrainës”. Kjo do të jetë shtëpia e saj për dy vitet e ardhshme. Zoti Vitaly Kashchenko, një nga themeluesit e nismës, thotë se hapi i parë është që deri në mes të shtatorit t'u sigurojë shtëpi të përkohshme të gjithë qytetarëve të Moshchunit që humbën shtëpitë e tyre. Deri në fund të vitit të ardhshëm, ai planifikon të rindërtojë fshatin në tërësi. thotë zoti Kashchenko. Klubi Rotarian “Kievi Ndërkombëtar” qëndron pas përpjekjes së rindërtimit dhe po inkurajon komunitetin ndërkombëtar që t'i bashkohet nismës. thotë zoti Serhiy Zavadski nga Klubi Rotarian. Banorët e Moshchunit po tregojnë qëndrueshmëri. Ushtria ruse shkatërroi shtëpitë e tyre, por nuk mundi të shkatërronte guximin, unitetin apo dashurinë për fshatin e tyre.